ഫാദറിന്റെ ഇരട്ടി പ്രായം! വിവാഹം കഴിക്കാന് ജാമ്യമില്ല... റോബിന്റെ ഹര്ജി നിഷേധിച്ച് കോടതി... കൊട്ടിയൂര് പീഡനക്കേസില് പെണ്കുട്ടിയെ വിവാഹം കഴിക്കാന് ജാമ്യം അനുവദിക്കണമെന്ന് ആവശ്യപ്പെട്ട് കുറ്റവാളിയായ മുന്വൈദികന് റോബിന് വടക്കുംചേരി നല്കിയ ഹരജി സുപ്രീംകോടതി തള്ളി. വിവാഹ ആവശ്യവുമായി പെണ്കുട്ടി നല്കിയ ഹര്ജിയും കോടതി തള്ളിയിട്ടുണ്ട് എന്നാണ് അരിയാന് കഴിഞ്ഞത്. ജസ്റ്റിസ് വിനീത് ശരണ് അധ്യക്ഷനായ രണ്ടംഗ ബെഞ്ചാണ് ഇന്ന് ഹര്ജികള് പരിഗണിച്ചത്. ഇരയെ വിവാഹം കഴിക്കാന് കുറ്റവാളിക്ക് അനുമതി നല്കില്ലെന്ന് വ്യക്തമാക്കിയ കോടതി, വിവാഹം കഴിക്കാന് ജാമ്യം നല്കില്ലെന്നും ഹൈക്കോടതിയുടെ ഉത്തരവ് ഉചിതമെന്നും നിലപാടെടുത്തിട്ടുണ്ട്. ഇളവ് വേണമെങ്കില് ഹൈക്കോടതിയെ സമീപിക്കാമെന്നും സുപ്രീം കോടതി മുന്നറിയിപ്പും നല്കിയിട്ടുണ്ട്. ഉഭയസമ്മത പ്രകാരമാണ് ശാരീരികമായി ബന്ധപ്പെട്ടതെന്നും അതിനാല് വിവാഹം കഴിച്ച് ഒന്നിച്ച് ജീവിക്കാന് അനുവദിക്കണമെന്നും പെണ്കുട്ടി കോടതിയെ അറിയിച്ചിരുന്നു. മുന്പ് ഇതേ ആവശ്യം ഉന്നയിച്ച് റോബിന് വടക്കുംചേരി ഹൈക്കോടതിയെ സമീപിച്ചിരുന്നെങ്കിലും ആവശ്യം ഹൈക്കോടതി തള്ളുകയായിരുന്നു. നാല് വയസ്സുള്ള മകനെ സ്കൂളില് ചേര്ക്കുമ്ബോള് പിതാവിന്റെ പേര് രേഖപ്പെടുത്തുന്നതിന് വിവാഹം അനിവാര്യമാണെന്ന് വ്യക്തമാക്കിയാണ് ഇര സുപ്രീം കോടതിയെ സമീപിച്ചത്. ലൈംഗിക അതിക്രമ കേസുകളില് ഒത്തുതീര്പ്പുകള് ഉണ്ടാകുന്നത് ഇരകളോടുള്ള അനീതിയായി പിന്നീട് വ്യാഖ്യാനിക്കാന് ഇടവരുമെന്നും തെറ്റായ കീഴ്വഴക്കമാകുമെന്നും കുറ്റവാളികള് രക്ഷപ്പെടാനിടയാകുമെന്നുമൊക്കെയാണ് ഹൈക്കോടതി വിലയിരുത്തിയത്. തുടര്ന്നാണ് പെണ്കുട്ടി സുപ്രീം കോടതിയെ സമീപിച്ചത്. റോബിന് വടക്കുംചേരിക്ക് ജാമ്യം അനുവദിക്കണം എന്നും പെണ്കുട്ടി ഇതില് ആവശ്യപ്പെട്ടിരുന്നു. ഇരയെ വിവാഹം കഴിക്കാന് ഒരുക്കമാണ്. ഇരയ്ക്ക് അതിന് സമ്മതമാണ്. അതുകൊണ്ട് വിവാഹം കഴിക്കാനും കുടുംബജീവിതം ആരംഭിക്കാനും അനുവാദം നല്കണമെന്ന് ആവശ്യപ്പെട്ടാണ് റോബിന് വടക്കുംചേരി സുപ്രീംകോടതിയില് ഹര്ജി നല്കിയത്. ഇരുഹരജികളുമാണ് കോടതി ഇന്നു പരിഗണനയ്ക്കെടുത്തത്. നാല് വയസ്സുള്ള മകനെ സ്കൂളില് ചേര്ക്കുമ്ബോള് അച്ഛന്റെ പേര് രേഖപ്പെടുത്തുന്നതിന് വിവാഹം അനിവാര്യമാണെന്ന് വ്യക്തമാക്കിയാണ് ഇര സുപ്രീം കോടതിയെ സമീപിച്ചിരുന്നത്. ആദ്യം ഇരയാണ് കോടതിയില് വാദം അവതരിപ്പിച്ചത്. റോബിന്റെ ആവശ്യം നിഷേധിച്ച കേരള ഹൈക്കോടതിയുടെ വിധിയില് പ്രശ്നമുണ്ടെന്ന് പെണ്കുട്ടി കോടതിയില് ചൂണ്ടിക്കാട്ടി. തനിക്ക് വിവാഹം കഴിക്കേണ്ടതുണ്ട്. ആ അവകാശം നിഷേധിക്കുന്നതാണ് റോബിന് വടക്കുംചേരിയുടെ ഇടക്കാല ജാമ്യാപേക്ഷ തള്ളിയ ഹൈക്കോടതി വിധിയെന്നും ഇര കോടതിയില് വാദിച്ചു. ഇതിനുശേഷം റോബിന് വടക്കുംചേരി വാദം ആരംഭിച്ചു. പീഡനക്കേസില് ശിക്ഷ അനുഭവിക്കുന്നുണ്ടെന്നത് തന്റെ വൈവാഹിക ജീവിതം തടയുന്നതിനോ കുടുംബജീവിതം തടസപ്പെടുത്തുന്നതിനോ ന്യായമല്ലെന്ന് റോബിന് വാദിച്ചു. എന്നാല്, വിഷയത്തില് ഇടപെടാനാകില്ലെന്ന നിലപാടിലായിരുന്നു കോടതി. ഇതുമായി ബന്ധപ്പെട്ട് നേരത്തെ ഹൈക്കോടതി പുറപ്പെടുവിച്ച വിധി കേസിന്റെ എല്ലാ വശങ്ങളും പരിഗണിച്ചുള്ളതാണ്. അതുകൊണ്ടു തന്നെ ഇതില് ഇടപെടേണ്ട ആവശ്യമില്ലെന്ന് സുപ്രിംകോടതി അസന്ദിഗ്ധമായി വ്യക്തമാക്കി. തുടക്കത്തില് തന്നെ ഹര്ജികളില് പ്രശ്നമുണ്ടെന്ന നിലപാടിലായിരുന്നു രണ്ടംഗ ബെഞ്ച്. പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയ ഫാദര് റോബിന് വടക്കുംചേരിയെ 20 വര്ഷത്തെ കഠിന തടവിന് വിചാരണാ കോടതി ശിക്ഷിച്ചിരുന്നു. വിചാരണ സ്റ്റേ ചെയ്യണമെന്ന് ആവശ്യപ്പെട്ട് നല്കിയ ഹര്ജി നേരത്തെ തള്ളിയ കോടതി ഗുരുതരമായ ആരോപണങ്ങളാണ് റോബിനെതിരെയുള്ളതെന്ന് നിരീക്ഷിച്ചിരുന്നു. പോക്സോ നിയമം നടപ്പിലാക്കിയ ശേഷം ദേശീയ ശ്രദ്ധ പിടിച്ചു പറ്റിയ കേസുകളിലൊന്നായിരുന്നു കൊട്ടിയൂരില് പ്രായപൂര്ത്തിയാകാത്ത പെണ്കുട്ടിയെ കത്തോലിക്കാ പുരോഹിതന് പീഡിപ്പിച്ച സംഭവം. അന്ന് പ്ലസ് ടു വിദ്യാര്ഥിനിയായിരുന്നു കുട്ടി. 2017 ഫെബ്രുവരി 27 നാണ് കൊട്ടിയൂര് പള്ളി വികാരിയായിരുന്ന റോബിന് വടക്കുംചേരിയെ കേസില് അറസ്റ്റ് ചെയ്തത്. വിദേശയാത്രയ്ക്കായി കൊച്ചിയിലേക്കു പോകും വഴി പുതുക്കാടു വച്ചായിരുന്നു അറസ്റ്റ്. മൂന്നു വകുപ്പുകളിലായി 60 വര്ഷം കഠിന തടവാണ് റോബിനു ലഭിച്ചത്. ഒന്നിച്ച് 20 വര്ഷം തടവ് അനുഭവിക്കണം എന്നായിരുന്നു തലശ്ശേരി പോക്സോ കോടതിയുടെ വിധി. പത്തോളം പേരെയും കേസില് പ്രതിചേര്ത്തിരുന്നു. എന്നാല് റോബിന് ഒഴികെയുള്ളവരെ കോടതി വിട്ടയച്ചു. കേസില് പ്രതി ചേര്ക്കപ്പെട്ട സ്വകാര്യ ആശുപത്രിയിലെ ഡോക്ടര്മാരെ സുപ്രീം കോടതി തന്നെ കേസില്നിന്ന് ഒഴിവാക്കിയിരുന്നു.